stanford-oval/wikipedia huggingface dataset:
דמטריוס השני איטוליקוס, מלך מוקדון
ביוגרפיה > מלכותו

עם מות אביו בשנת 239 לפנה"ס, עבר הכתר לידי דמטריוס בצורה חלקה לחלוטין. אביו היה אהוד מאוד ביוון, ולפיכך הוא התקבל באהדה גם מחוץ למוקדון. מיד עם עלותו לשלטון, נאלץ לטפל בגל פלישות חדש של שבטים, שריתק אותו אל הצפון, ושחרר את הרסן מאויבותיה של מוקדון בדרום. ביוזמת אראטוס מסיקיון, כרתו ביניהן ברית שתי הליגות הגדולות ביוון, הליגה האכאית והליגה האיטולית. על פי ההסכם, שהיה אמור לצמצם מאוד את השפעתה של מוקדון, האכאים יוכלו להרחיב את שלטונם ככל שירצו, בעוד לאיטולים ניתנה יד חופשית באקרנאניה.
אותה תקופה נשלטה מחצית אקרנאניה בידי האיטולים, והמחצית השנייה בידי ממלכת אפירוס. מותו של אלכסנדר השני, מלך אפירוס כמה שנים קודם לכן, פתח בפני האיטולים חלון הזדמנויות חדש. בנו פירוס השני היה עוד קטין, ואמו אולימפיאס השנייה שימשה כעוצרת למענו. השלטון בממלכה היה לא יציב, ואולימפיאס חיפשה נואשות בני ברית. דמטריוס נאות להפצרותיה, ונשא לאשה את בתה פתיה. בשנת 238 לפנה"ס הכריז דמטריוס מלחמה על הליגה האיטולית, ובכך נפתחה מלחמה אשר כונתה בידי בני הדור "המלחמה הדימטרית" או "מלחמת דמטריוס".
דמטריוס לא יכל להתפנות לאפירוס, כיוון שהיה מרותק לקרבות נגד שבט הדארדאנים בחזית הצפונית, אולם גם הגייסות הקטנים ששלח הצליחו לבלום את ההתפשטות האיטולית. גיס אחר שלו בפיקוד המצביא ביתיס, נע אל הפלופונסוס והביס כוח אכאי בפיקודו של אראטוס ליד פילאקיה. הניצחון המוקדוני היה שלם, וגם נפוצו שמועות שאראטוס עצמו מת (אם כי הדבר לא היה נכון). אם כי הכוח של ביתיס לא הספיק ליהנות מפירות הניצחון, לפני שדמטריוס הזעיק אותו חזרה צפונה. צעד זה, גרם להתערערות השלטון המוקדוני בפלופונסוס, ולהתעצמות הליגה האכאית. דמטריוס היה מודע לכך, והחליט לנטוש לעת עתה את החזית האכאית לטובת החזית האיטולית. אותה שנה הסכים דמטריוס לפנות את חיל המצב שלו מאתונה תמורת 150 טלנטים. אתונה לא יכלה לשלם את הסכום בעצמה, וביקשה עזרה מערים ידידותיות. נציג הליגה האכאית, אראטוס הגיע בעצמו לעיר עם עשרים טלנטים, ככל הנראה במטרה להתחיל משא ומתן על צירופה של אתונה לליגה האכאית. האתונאים מצדם לא התלהבו מההצעה.
הוא תקף את בויאוטיה, שהאיטולים שלטו בה, והצליח לכבוש את רובה. האיטולים מצדם המשיכו לנגוס באפירוס ואקרנאניה, ובאזור שנת 234 לפנה"ס התרחשה הפיכה באפירוס ומשטר המלוכה הוחלף ברפובליקה. ההפיכה באפירוס גרמה להתפוררות שלטונה של זו באקרנאניה, והאקרנאנים הפכו לנואשים ביותר. דמטריוס לא הצליח להגיש להם עזרה ממשית, ובלית ברירה בשנת 231 לפנה"ס נאלץ לשכור את אגרון מלך האילירים, שאכן הצליח להושיע את האקרנאנים.
הוא מת בשנת 229 לפנה"ס, מותיר אחריו ינוקא בשם פיליפוס כמלך. אחיינו של דמטריוס, אנטיגונוס השלישי "דוסון" מונה כעוצר לפיליפוס, ומאוחר יותר הוכתר כמלך בצורה רשמית. עם זאת, לאחר מותו עברה המלוכה לידי פיליפוס.
משפחתו

דמטריוס נישא מספר פעמים בחייו. אשתו הראשונה הייתה סטרטוניקה (אנ'), בתם של דודתו אחות אביו סטרטוניקה מסוריה, ושל אנטיוכוס הראשון מלך האימפריה הסלאוקית, ואחותו של אנטיוכוס השני. מעניין לציין כי אמו של דמטריוס, פילה (אנ') הייתה למעשה אחותה למחצה של סטרטוניקה בת אנטיוכוס. אביו של דמטריוס, שמאז ומתמיד אהב טקסי ואירועים ראוותניים, שלח צי שלם כדי להביא את הכלה מאסיה, והכריז בדלוס על כינונם של שני ימי מועד. אחד נקרא "אנטיגוניאה" על שמו, והשני נקרא "סטרטוניקיאה" על שם אחותו אם הכלה. שני הימים כללו מסיבות, תהלוכות, ומקהלות לאפולו, ארטמיס ולטו.
בשנת 245 לפנה"ס הוא נישא נישואים פוליטיים לניקאיה (אנ'), אלמנת בן דודו של דמטריוס, אלכסנדר (אנ') שליט קורינתוס. נישואים אלו היו ככל הנראה הסיבה לקרע ביחסים שבין דמטריוס לבין אשתו הראשונה סטרטוניקה, מה שגרם לכך שסטרטוניקה עזבה את דמטריוס וחזרה לאסיה. בהמשך הוא נישא פעם נוספת לפתיה (אנ'), בתם של אלכסנדר השני, מלך אפירוס ואולימפיאס השנייה. הייתה לו בת בשם אפאמה השלישית (אנ'), אולם לא ברור מאיזו אשה. ידוע גם על בן נוסף בשם סאמוס.
כמו כן, אוסביוס מספר שדמטריוס נישא לשבוית מלחמה בשם כריסאיס (Chryseis), והיא זו שילדה לו את יורשו פיליפוס. ההיסטוריון ויליאם טרן, במאמרו משנת 1940, מזהה את פתיה וכריסאיס. בעקבות סברתו של טרן הלכו חלק גדול מהחוקרים עד ימינו.
לקריאה נוספת

דוד גולן, "תולדות העולם ההלניסטי", הוצאת ספרים ע"ש י"ל מאגנס, תשמ"ג (מהדורה ראשונה) תשמ"ז (מהדורה שנייה).
Frank W. Walbank, "Aratos of Sicyon", Cambridge University Press 1933.
Paul Cartledge and Antony Spawforth, "Hellenistic and Roman Sparta", Routledge, second ed, 2002.
F. W. Walbank, E. A. Astin, M. W. Frederiksen, R. M. Ogilvie (ed), "The Cambridge Ancient history", vol 7, Cambridge university press, 1984.
F. W. Walbank, "A Historical Commentary on Polybius", 3 vols 1957, 1967, 1979.
F. W. Walbank, "The Hellenistic World", Harvard University Press, 1981.
Peter Green, "Alexander to Actium: The Historical Evolution of the Hellenistic Age", Los Angeles, ,California: University of California Press 1990
Hammond, Nicholas Geoffrey Lemprière, and Guy Thompson Griffith, "A history of Macedonia", Oxford: Clarendon Press, 1979.
הערות שוליים

↑  גולן, עמ' 150.
↑  גולן, עמ' 157.
↑  גולן, עמ' 158.
↑  יוסטינוס, ספר עשרים ושמונה, 1.
↑  גולן, עמ' 159.
↑  גולן, עמ' 353.
↑  פלוטרכוס, "חיי אראטוס", 34.
↑  גולן, עמ' 358.
↑  גולן, עמ' 162-163.
↑  גולן, עמ' 153.
↑  גולן, עמ' 157-158.
↑  השוו למשל: יוסף בן מתתיהו, "נגד אפיון", מאמר ראשון, פרק כב. "על דבר סטרטוניקי, שהלכה ממקדון אל ארץ סוריה, ועזבה את בעלה דמטריוס".
↑  דמטריוס השני באתר ליוויוס
↑  אוסביוס, "כרוניקה", 2, 237. "היא ילדה לו בן, פיליפוס, שהיה ראשון המלכים שנלחמו ברומאים, וגרם למוקדונים אסונות הרבה."
↑  William Woodthorpe Tarn, "Phthia-Chryseis", in Harvard Studies in Classical Philology, 1, 1940, pp. 483-501.
↑  פיליפוס החמישי באתר ליוויוס
| --- | --- |
בקרת זהויות :  GND: 119021064  VIAF: 3271720   WorldCat (עם VIAF): 3271720
נינטנדו

| --- | --- |


 נתונים כלליים
 סוג:  חברה ציבורית
 בורסה:  הבורסה לניירות ערך בטוקיו (21 ביולי 1983–7974) 
 מייסדים:  פוסג'ירו ימאוצ'י (山内房治郎)
 תקופת הפעילות:  23 בספטמבר 1889 – הווה (135 שנים)
 חברות בנות:  Nintendo of America  Monolith Soft Inc.  Mario Club  Next Level Games  SRD  נינטנדו EPD  Nintendo Pictures  נינטנדו (הונג קונג)  Nintendo Australia  Nintendo Network Service Database  Nintendo of Korea  Nintendo European Research & Development  נינטנדו (צרפת)  1-Up Studio  בפסקה זו רשומה אחת נוספת שטרם תורגמה 
 מיקום המטה:  קיוטו 
 משרד ראשי:  יפן קיוטו, יפן
 בעלות:  נינטנדו השקעות
 ענפי תעשייה:  משחקי מחשב משחקי וידאו
 מוצרים עיקריים:  Color TV Game Nintendo Entertainment System Super Nintendo Entertainment System נינטנדו 64 נינטנדו גיימקיוב Wii Wii U Game & Watch גיים בוי גיים בוי אדוונס וירטואל בוי נינטנדו DS נינטנדו 2DS נינטנדו 3DS נינטנדו סוויץ' 
 הכנסות:  504.459 מיליארד ין (2016)
 רווח:  16.505 מיליארד ין (2016)
 מנכ"ל:  Shuntaro Furukawa 
 עובדים:  5,101 (נכון ל-2016)
  
 http://www.nintendo.com/
 
גודלן של הקונסלות הבולטות של נינטנדו. סדרן הכרונולוגי מלמעלה למטה: Wii, הנינטנדו גיימקיוב, ה-נינטנדו 64, סופר נינטנדו וה-Nintendo Entertainment System.
נינטנדו (ביפנית: 任天堂株式会社; באנגלית: Nintendo) היא חברה יפנית המייצרת משחקי וידאו. נינטנדו היא חברת משחקי הווידאו הגדולה ביותר בעולם לפי רווח. חברת נינטנדו החלה בייצור קלפי משחק, ובשנות ה-70 עברה לייצור משחקי מחשב, והפכה לאחת החברות הגדולות בתעשייה.
היסטוריה

החברה נוסדה ב-23 בספטמבר 1889 במטרה לייצר קלפי משחק על ידי פוסג'ירו ימאוצ'י. בשנת 1963 נינטנדו נקלעה לקשיים כלכליים והחלה לנסות תחומים עסקיים שונים, כגון שירותי מוניות, רשת מלונות אהבה ומסעדות. בשנת 1966 נינטנדו עברה לייצר צעצועים, בשנת 1974 החלה למכור את קונסולת האודיסיאה ביפן. בשנת 1977 נינטנדו החלה לייצר בעצמה את קונסולת Color TV-Game. ב-1975 נינטנדו החלה לייצר משחקי ארקייד, אשר הייתה להם הצלחה מעטה, אך המשחק המצליח הראשון של נינטנדו היה דונקי קונג, אשר הניב לנינטנדו רווחים רבים.
בשנת 1980 נינטנדו הוציאה את סדרת ה-Game & Watch, סדרת קונסולות ניידות אשר זכתה להצלחה. בשנת 1983 הוציאה נינטנדו את קונסולת ה-Famicom ביפן, בליווי גרסאות ביתיות של משחקי הארקייד הפופולריים שלה. הקונסולה הושקה במערב בשנת 1985 בשם NES, שהושקה יחד עם המשחק האחים סופר מריו, שנחשב לאחד המשחקים הנמכרים בהיסטוריה.
בשנת 1989 נינטנדו הוציאה את הגיים בוי, והוציאה יחד עם הגיים בוי את המשחק טטריס, הקונסולה זכתה להצלחה כבירה. בשנת 1990 נינטנדו הוציאה את קונסולת ה-SNES ביפן, והוציאה אותה ב-1991 בצפון אמריקה וב-1992 באירופה. ה-SNES הייתה קונסולה בעלת מעבד 16 ביט, אשר היה חזק יותר ממעבד ה-8 ביט של קודמתה.
בשנת 1995 נינטנדו הוציאה את קונסולת ה-וירטואל בוי, אשר הייתה קונסולת המציאות המדומה הראשונה בהיסטוריה. הקונסולה מכרה מעט מאוד ונחשבה לכישלון מסחרי. בשנת 1996 נינטנדו הוציאה את הנינטנדו 64, שהייתה קונסולת התלת־ממד הראשונה של נינטנדו.
בשנת 1998 נינטנדו הוציאה את קונסולת ה-Game Boy Color אשר הייתה גרסה מתקדמת של הגיים בוי, עם מסך צבעוני ושיפורים טכניים על פני קודמתה. בשנת 2001 נינטנדו הוציאה את הגיים בוי אדוונס, ובאותה שנה היא גם הוציאה את הנינטנדו גיימקיוב, שמכרה מעט לעומת המתחרות.
בשנת 2004 נינטנדו הוציאה את הנינטנדו DS, קונסולה ניידת בעלת שני מסכים ועם מסך מגע. ה-DS הייתה קונסולה מאוד מצליחה, ועקפה במכירותיה את מתחרותיה, ואת קודמתה, הגיים בוי אדוונס. בשנת 2006 נינטנדו הוציאה את קונסולת ה-Wii, שהבקרים שלה צוידו בחיישני תנועה. ה-Wii הייתה הצלחה מסחרית. ב-2011 נינטנדו הוציאה את קונסולת הנינטנדו 3DS, אשר הייתה ההמשך ל-DS והציגה תלת־ממד ללא משקפיים. ב-2012 נינטנדו הציגה את ה-Wii U אשר מכרה פחות מהציפיות והייתה לכישלון של נינטנדו. ב-13 בפברואר 2016 נינטנדו הוציאה את קונסולת ה-New 3DS אשר הציגה גרפיקת תלת-ממד יציבה יותר מה3DS הרגיל וחומרה חזקה יותר שמאפשרת טעינה מהירה יותר של משחקים וחיי סוללה ארוכים יותר.
בספטמבר 2015 המבנה הארגוני של החברה השתנה, ושתי מחלקות פיתוח המשחקים בנינטנדו (האחת הייתה נינטנדו EAD שפיתחה בין השאר את המשחקים האחים סופר מריו, Star Fox ו-Wii Sports והשנייה הייתה נינטנדו SPD שפיתחה בין השאר את המשחקים בסדרות פוקימון, WarioWare ו-Rhythm Heaven) התאחדו לתוך מחלקה אחת בשם נינטנדו EPD. אותו דבר קרה עם מחלקות פיתוח החומרה בחברה, שהתאחדו לתוך מחלקה בשם נינטנדו PTD.
באוקטובר 2016 הציגה נינטנדו את קונסולות הדור הבא שלה שהושקה במרץ 2017 – Nintendo Switch (נינטנדו סוויץ׳), היא כוללת תמיכה במשחקים כבדים ותובעניים וכוללת מבנה ייחודי המאפשר את פירוק השלטים המחוברים לה לשלט אחד.
בדצמבר 2016 הוכרז על "Super Nintendo World", פארק שעשועים שיהווה חלק מרשת "Universal Studios" העולמית. הפארקים יכללו מתקנים בהשראת משחקי מריו השונים, וצפויים להיפתח עוד. הסניף הראשון נפתח ב-2021 ה"Universal Studios Japan", אבל בגלל עיכובים שונים צפויים שאר הסניפים להיפתח רק ב-2025.
בשנת 2018 התרחשה דליפת המידע של נינטנדו, שהייתה לאחת מדליפות המידע הגדולות ביותר בתולדות החברה.
קונסולות נייחות

בשנת 1983 הוציאה נינטנדו את קונסולת ה-Famicom (או בשאר העולם nes) ביפן, שזכתה להצלחה. בעקבות כך, החליטה נינטנדו לנסות לשווק אותה גם בצפון אמריקה ובאירופה. גם שם המוצר זכה להצלחה מרובה וב-1990 הוציאה נינטנדו ביפן את קונסולת הסופר נינטנדו. בשנת 1991 יצאה הקונסולה בצפון אמריקה וב-1992 באירופה. ב-1996 יצאה קונסולת הנינטנדו 64, שזכתה להצלחה מסוימת אך לא הצליחה לעבור את מכירותיה של הפלייסטיישן. בשנת 2001 הוציאה נינטנדו את קונסולת הנינטנדו גיימקיוב, שנכשלה ומכירותיה היו נמוכות מאוד.
ב-2006 הוציאה נינטנדו את קונסולת ה-Wii. קונסולה זו הייתה חדשנית בשליטתה, כיוון שהבקרים צוידו בחיישני תנועה. קונסולה זו זכתה להצלחה רבה ועקפה את מתחרותיה פלייסטיישן 3 ו-Xbox 360.
בשנת 2011 הודיעה נינטנדו על הקונסולה הבאה שלה, Wii U, שיצאה בשנת 2012. הקונסולה לא זכתה להצלחה רבה והיוותה כישלון כלכלי מצד נינטנדו, שבשל כך הפסיקה את הייצור שלה ב-2017.
באוקטובר 2016 הציגה נינטנדו את קונסולות הדור הבא שלה שהושקה במרץ 2017 – Nintendo Switch (נינטנדו סוויץ'). הקונסולה כוללת תמיכה במשחקים מתוחכמים יותר, ומבנה ייחודי הניתן לפירוק (למשל פירוק הקונסולה הנייחת לקונסולה ניידת קטנה יותר), שהצליחה ומכירותיה היו גבוהות.
הקונסולה הושקה בשלושה במרץ עם המשחקים The Legend of Zelda: Breath of the Wild, 1-2-Switch, Super Bomberman R, Skylanders Imaginators ועוד. הקונסולה מכרה 10 מיליון יחידות עד אמצע דצמבר והפכה לקונסולה שנמכרה הכי מהר בהיסטוריית ארצות הברית.
קונסולות ניידות > סדרת הגיים בוי

בשנת 1989 הוציאה נינטנדו את קונסולת הגיים בוי. הקונסולה הצליחה בגלל המשחק הפופולרי טטריס. ב-1995 יצאה סדרת ה-Play it Loud!, שהייתה דומה לגיים בוי, מלבד הצבע החיצוני. ב-1996 הוציאה נינטנדו את Game Boy Pocket, אשר הייתה בעלת ממדים קטנים יותר. ב-1998 יצא Game Boy Color, הראשון בסדרה שהציג מסך צבעוני. ב-2001 הוציאה נינטנדו את גיים בוי אדוונס, וב-2003 את גיים בוי אדוונס SP ‏(special), שזכו להצלחה רבה.
קונסולות ניידות > סדרת ה-DS

בשנת 2004 הוציאה נינטנדו את קונסולת ה-DS. החלטה זו הייתה תמוהה כיוון שבאותו זמן קונסולת ה-GBA של החברה הייתה בשיא הצלחתה. אבל גם קונסולה זו הצליחה מאוד ואף יותר מהגיים בוי. ב-2006 הוציאה נינטנדו את ה-DS Lite שהייתה כמעט זהה ל-DS המקורי מלבד הקטנה, והפחתה במשקל ובעובי. בשנת 2008 יצא ה-DSi ביפן, וב-2009 באירופה ואמריקה; גרסה זו כללה תוספת מצלמות, דפדפן אינטרנט מובנה ומסכים גדולים יותר. בשנת 2010 הוציאה נינטנדו את DSi XL, שהיוותה גרסה מוגדלת של ה-DSi.
ב-2010 הכריזה נינטנדו על הקונסולה הניידת החדשה שלה, הנינטנדו 3DS, שיצאה במרץ 2011. הקונסולה אמורה להחליף את ה-DS והיא בעלת ספריית משחקים חדשה (אך עם תאימות לאחור). לקונסולה מסך עליון עם אפקט תלת-ממדי ללא צורך במשקפיים. בנוסף, הקונסולה כוללת מעבד, כרטיס גרפי וזיכרון מובנה טובים יותר, גירוסקופ וחיישני תנועה, שלוש מצלמות (שתיים מהן מאפשרות צילום בשלושה ממדים) ועוד. בשנת 2015 הוציאה נינטנדו את החידוש לקונסולת ה-New 3DS ,Nintendo 3DS. לקונסולה יש חומרה חזקה מה3DS הרגיל מה שמאפשר לה ביצועים מהירים יותר, חיי סוללה גבוהים יותר, ואיכות ויזואלית טובה יותר. למכשיר עצמו נוספו 2 כפתורי כתף נוספים, כפתור ג'ויסטיק, חיישן תלת-ממד שמאפשר חוויה תלת-ממדית יציבה יותר, קורא תקשורת טווח אפס במסך המגע בשביל אינטראקציה עם צעצועי ה-Amiibo. כמו כן לקונסולה יש שינויים ויזואליים כמו כפתורים בצבעים שונים, וכיסויים שניתנים להחלפה.
משחקים

החברה יצרה את שתי סדרות המשחקים הנמכרות בעולם (מריו ופוקימון) ועוד משחקים ידועים נוספים כגון "האגדה של זלדה", "קירבי", "מטרויד", "דונקי קונג", "סטאר פוקס" ,"Animal Crossing", "Splatoon", "פיקמין", "Fire Emblem" ועוד. בנוסף לחברה יש זכויות על המותג "פוקימון" מאת חברת פוקימון ביחד עם "גיים פריק" ו-"Creatures".
בישראל

בראשית 2019 נינטנדו של אירופה חתמה על שותפות עם חברת TorGaming שעשתה את האחרונה למפיצה הרשמית של נינטנדו בישראל. במרץ החלה תור גיימינג להשיק מוצרים של נינטנדו בשוק המקומי.
ב-15 באפריל 2019 נפתחה מהדורה ישראלית לאתר הרשמי של נינטנדו.
ב-24 ביוני 2019 נפתחה חנות של נינטנדו בדיזנגוף סנטר, הנחשבת לחנות השנייה של נינטנדו ברחבי העולם.
בקיץ 2022, לאור הצלחת חנות נינטנדו בתל אביב, נפתח סניף נוסף במרכז ביג באילת.
הערות שוליים

↑  "צפו בטריילר הראשון של הקונסולה החדשה של נינטנדו - Nintendo Switch"", באתר Vgames
↑  "Nintendo Switch Launch Titles" באתר IGN (באנגלית).
↑  "Nintendo Switch sells 10 million worldwide". Nintendo Official Site (באנגלית אמריקאית). 12 בדצמבר 2017. נבדק ב-2018-01-29. {{cite news}}:  (עזרה)
↑  Forbes Welcome, www.forbes.com
↑  דיווח: נינטנדו צפויה להתחיל בייבוא רשמי לישראל, באתר ynet, 23 בינואר 2019
↑  "לראשונה בישראל – תור גיימינג משיקה את נינטנדו בארץ ביבוא רשמי". IGN Israel. 12 במרץ 2019. נבדק ב-15 במאי 2019. {{cite web}}:  (עזרה)
↑  דרום אדום: תור גיימינג תפתח חנות נוספת של Nintendo באילת בקיץ 2022, באתר Vgames.co.il, ‏2022-05-25
| נינטנדו |
| --- | --- | --- |
| קונסולות נייחות | Color TV Game ‏• Nintendo Entertainment System ‏• Super Nintendo Entertainment System ‏• Nintendo 64 ‏• GameCube ‏• Wii ‏• Wii U ‏• Nintendo Switch |  |
| קונסולות ניידות | Game & Watch • וירטואל בוי • גיים בוי ‏• גיים בוי קולור ‏•  גיים בוי אדוונס • נינטנדו DS ‏• נינטנדו 3DS |  |
| סדרות דגל | סופר מריו • האגדה של זלדה • פוקימון • מטרויד • דונקי קונג • קירבי • Star Fox • יושי • ספלטון • F-Zero • Kid Icarus |  |
| אנשי מפתח בחברה | שיגרו מיאמוטו • סאטורו איווטה • סטושי טג'ירי • יושיהירו מורי |  |
| שונות | Super NES Classic Edition • NES Classic Edition • Mii • דליפת המידע של נינטנדו • Game Freak • אמיבו |  |
| --- | --- |
בקרת זהויות :  NLI: 987007605238005171  BIBSYS: 90574067  BnF: cb13980292t (data)  CiNii: DA16091898  GND: 4320784-4  ISNI: 0000 0004 0490 5456  LCCN: n80155453  MusicBrainz: 05e536dd-abaa-4e87-b9c0-678eb59c38c8  MusicBrainz: d6404fef-42d9-4b4f-8853-02ffd71433ca  NDL: 00644798  NLK: KAB201900714  SNAC: w69m9scp  SUDOC: 084163453  VIAF: 145603854   WorldCat (עם VIAF): 145603854
גסטון צבי איצקוביץ

| --- | --- |

 לידה:  1974 (בן 50 בערך) בואנוס איירס, ארגנטינה
 לאום:  ישראלי
 מקום לימודים:  בצלאל אקדמיה לאמנות ועיצוב ירושלים 
 תחום יצירה:  צילום 
 פרסים והוקרה:  פרס ז'ראר לוי (2008)  פרס האמן הצעיר (2010) 
 gastonickowicz.com
 
גסטון צבי איצקוביץ (נולד ב-1974) הוא אמן ישראלי יליד ארגנטינה החי ועובד בישראל. על יצירתו זכה בשנת 2010 בפרס אמן צעיר מטעם משרד התרבות.
ביוגרפיה

גסטון צבי איצקוביץ נולד בבואנוס איירס, ארגנטינה בשנת 1974 ובשנת 1980 עלה עם משפחתו לישראל. בשנת 2000 סיים איצקוביץ בהצטיינות את לימודי הצילום בבית הספר מוסררה. בוגר התוכנית ללימודי המשך של האקדמיה לאמנות ועיצוב בצלאל לשנת 2009. תצלומיו של איצקוביץ הוצגו באופן נרחב בישראל ובמדינות אחרות, בין היתר במוזיאון תל אביב לאמנות, מוזיאון ישראל בירושלים, מוזיאון על התפר, מוזיאון חיפה לאמנות ומוזיאון אשדוד, מוזיאון מאקרו ברומא וגלריה הברס + פרטנר בווינה. זוכה פרס ז'ראר לוי לצלם צעיר מטעם מוזיאון ישראל לשנת 2008 ופרס אמן צעיר מטעם משרד התרבות לשנת 2010.
עבודתו של איצקוביץ מתמקדת בנוף ובמרחב לצד עיסוק בהוויה אנושית הממלאת את המקום והמתחים הנבנים ביניהם בהקשרים פוליטיים וחברתיים. נילי גורן, אוצרת הצילום של מוזיאון תל אביב כותבת:
"תצלומיו של גסטון צבי איצקוביץ מצטיינים בהתבוננות קשובה ל"מקום" ובהתייחסותם לנוף מנהלים דו־שיח ייחודי עם הצילום המודרני והעכשווי. מבטו המופנם והמדויק לוכד סימנים בדרך ושרידים של התרחשויות ופונה פעמים רבות כלפי מטה, אל האדמה. התמקדותו בפני השטח המרובדים חושפת מורכבות אסתטית, פוליטית ורגשית ומתגבשת לניסוח טיפולוגי פואטי של המקום."
לימודים

1997-2000 המחלקה לצילום, מוסררה בית הספר הרב תחומי לאמנות וחברה ע"ש נגר, ירושלים
2006-2008 לימודי מתקדמים באמנות, בצלאל, אקדמיה לאמנות ועיצוב, תל אביב-יפו
תערוכות יחיד

2024 - "שדה", מוזיאון ישראל, אוצרים: תמרה אברמוביץ' וגלעד רייך
2013 - "האבן והסלע" גלריה בזל, תל אביב
2011 - "לפני הספירה", מוזיאון תל אביב לאמנות
2010 - "אמה, רגל, זרת", גלריה שלוש לאמנות עכשווית, תל אביב
2008 - Habres + partner Gallery Vienna, “ The Pale”
2007 - "תחומים", גלריה טבי דרזדנר, תל אביב
2005 - "פרקים מתוך התנחלות", מוזיאון חיפה לאמנות
לקריאה נוספת

בעז נוימן, העולם נמצא. אין צורך לחזור עליו שנית, לפני הספירה, מוזיאון תל אביב, 2011
אריאל הירשפלד, הרס מובנה; על צילומי החומה וההתנחלויות של גסטון איצקוביץ, התנחלות, גלריה טבי דרזנר, 2007
נילי גורן, פרקים מתוך התנחלות, מוזיאון תל אביב, 2006
פאולוניה

| פאולוניה |
| --- | --- |

מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: צינוראים
משפחה:: Paulowniaceae
סוג:: פאולוניה
מינים
 Paulownia elongata P. Fortunae P. Kawakamii P. Tomentosa P. Albiphioca P. Australis P. Catalpifolia P. Fargeii P. Taiwaniana
שם מדעי
 Paulownia ‏סיבולד & Zuccarini, 1835
פאולוניה (שם מדעי: Paulownia) הוא סוג של עץ שמוצאו בסין. הסוג פאולוניה שייך למשפחה Paulowniaceae הקרובה למשפחת הלועניתיים (ויש הכוללים אותה בתוכה). הפאולוניה נפוצה באסיה המרכזית. הצמח הפך לתרבותי בחלקים של העולם בעלי אקלים מתון וסוב-טרופי.
אנטומיה

המידע האנטומי משתנה ממין למין, אך המידע המובא כאן מתייחס ל-Paulownia tomentosa, אלא אם כן צוין אחרת.
אנטומיה > מערכת צינורות העברה

מערכות אלו הן אלמנטים טראכיארים בעלי לוחיות מחוררות, מסודרים קצה לקצה ויוצרים מבנה מורכב ארוך מאוד. מערכות אלו מופיעות בעצים "בעלי עצה קשה" (hardwood- הכוונה לעץ שבא מעץ דו-פסיגי ולא בהכרח מעץ קשה) בלבד ומעבירות מים ומינרלים מומסים מהשורשים לעלים. נוזלים ומינרלים אלו מספקים את החומרים הבסיסיים לתאים הפוטוסיננתיים לאגור חומרי הזנה ומים.
מערכות העורקים בעצה הראשונית גדולות בהרבה מאילו שבעצה המשנית בטבעת הגדילה הקודמת ובנוכחית, ויוצרות אזור או טבעת מוגדרת היטב, מה שנראה כקטיעה פתאומית ומעבר לעמה המשנית באותה טבעת גדילה, ובדרך כלל יש שינוי הדרגתי למערכות עורקים צרות יותר ככל שמתקדמים לכיוון העצה המשנית של אותה טבעת גדילה. הכותל החיצוני של מערכות העורקים, היכן מעטפת התא המשני לא הושקעה, ומעטפת התא הראשוני עוכלה – הלוחיות המחוררות – מכילות עורקים בעלי חירור פשוט, לא מסודרים בשום סדר מסוים, בדרך כלל בכפולות של שורות רדיאליות – 2-3 עורקים.
קוטר ממוצע של עורק בעצה הראשונית – nm200-300.
הקוטר הלומינה של העורק – גדול עד גדול מאוד.
טיולאים נוכחים בעורקים ובעלי דופן דקה (טיולאים מתפתחים מתאי פרניכמה שצמודים למערכות העורקים, ומתפתחים לתוך העורק עצמו. הטיולאים נוצרים במהלך התפתחות נורמלית של ליבת העץ, או אחרי פציעה. הטיולאים מורידים את רמת החדירות של העץ).
אנטומיה > טרכיאידים וסיבים

הסיבים בעלי דפנות דקות מאוד. אורכי הסיבים בין 0.8 ל-1.7 מ"מ, כאשר הממוצע הוא 1.2, גמצי הסיבים מוגבלים בעיקר לדפנות הרדיאליות.
אנטומיה > זווית המיקרופיבראלה

הדפנות של תאי עץ מורכבות מדופן ראשונית ודופן משנית. הדופן המשנית מורכבת משלוש שכבות – s2, s1 ו-s3. הדפנות בנויות משלושה חומרים עיקריים – צלולוז, המיצלולוז, וליגנין. הצלולוז מסודר במאוזן בקירות התא בצורת סידור של מיקרופיברילים. מיקרופיברילים הם יחידות המבנה של דפנות תאי צמח.
מידת ה-MFA של ה-Paulownia elongata היא 16.67.
אנטומיה > פרניכמה

(אחוז התפוסה של הפאניכמה בעיבוי הקירות של התא – 26% ב־Paulownia elongata-).
תאי הפרניכמה הם תאים בעלי דופן דקה בצורה יחסית עם ווקאולות גדולות במיוחד כמחסנים של חומרי הזנה. דפוסים של סדר שלד הפרניכמה כמו שנראים בחתך רוחב של העץ שימושיים במיוחד לזיהוי עץ על ידי החומר.
מספר ממוצע של תאים לכל רצועת שלד פרניכמאלי עומד על בין 2 ל-5. בפאולוניה, השלד הפרניכמאלי מתחבר למערכות העורקים.
אנטומיה > מערכות קרניים

תאים מתארכים בצורה רדיאלית, מתפתחים מתחילות הקרניים. הקרניים הן בעלות חריצים מרובים – 2 עד 5 תאים רווח ל-3–6 מ"מ.
תכונות העץ

משקל סגולי: 0.21-0.27. ההבדל במשקל הסגולי בין עצים שונים תלוי בפרופורציות של מרכיבי הדפנות בעץ וברווחים ביניהם. המשקל הסגולי של רוב העצים המסחריים בתעשיית העץ נע בין 0.35 ל-0.65. בהשוואה לעצים מהירי גדילה אחרים, לפאולוניה יש משקל סגולי נמוך. זה מכיוון שתאי עץ הפאולוניה, כמו שנאמר לפני, הם בעלי דפנות דקים וחללים תוך דפנותיים גדולים. מאותה סיבה בדיוק, עץ הפאולוניה היא עץ בקטגוריית העצים קלי המשקל.
לפאולוניה יש את אחד היחסים הגדולים ביותר בין משקל לחוזק ביחס לכל העצים. מדד ה-MOR (Strength modus of rupture) של עץ הפאולוניה הוא 40, והוא מדד כללי לתכונה זו.
צפיפות: צפיפות קטנה לעץ לתעשיית העץ. 310 kg/m3.
תכונות העץ > תכונות הקשורות ל-MFA – הזווית של המיקרופיברילה

ה-MFA של שכבת ה־s2 בדופן הטראכיאדית של התא ידועה כאחד המדדים שקובעים את התכונות המכניות של העץ, כולל המדד לאלסטיות (MOE) והתכווצות לאורך ולרוחב של העץ. ה-MFA של עץ הפאולוניה הוא 16.67, שבאופן יחסי נחשב קטן (השערה שלנו – יכול להיות מה שמשפיע על האלסטיות הטובה של העץ ועל ההתכווצות הנמוכה שלו על אף הדפנות הדקים והצפיפות הנמוכה).
הקשיות של העץ, מקורה בכמות וביחס ובפיזור הצלולוז בדפנות התא. לזווית של המיקרופיברילה יש השפעה חזקה על הקשיחות של העץ. הקשיחות תלויה באלסטיות. מדד האלסטיות של הפאולוניה הוא בין 3 ל-6 GPA.
תכונות העץ > התכווצות העץ

גם כן קשורה בקנה מידה גדול למבנה האנטומי של המיקרופיברילה. כאשר מים נכנסים דרך דופן התא, הם מאכלסים מרווחים בין המיקרופיברילות, כך שאם מדד ה-mfa גדול יש נפיחות רבה יותר סביב מערך הסיבים ככל שמים מוסיפים להיכנס. מיילן (1968) מדווח שההתכווצות היא זניחה כאשר ה־MFA הוא פחות מ-30, ומיילן והאריס (1965) סיכמו כי ההתכווצות של העץ יכולה לרדת למינימום כאשר בוחרים עץ בעל מדד MFA של בין 15 ל-25. הפאולוניה נשארת יציבה במהלך שינויים של לחות ולוקה בהתכווצות או התרחבות נמוכה יחסית לרוב העצים האחרים. מחקרים[דרוש מקור] מראים תוצאות של פאולוניה בהתכווצות רדיאלית של 2.2% ואורכית של 4%, מעץ ירוק ועד יבש בעזרת תנור יבוש.
תכונות העץ > היעדר-עיניים

גידולים של פאולוניה הם בעיקר חסרי-עיניים, בצורה עקבית למדי. מאפיין זה חיובי ביותר לשימושי האדם מאחר שעיניים בעץ מחלישות בנקודה זו את כוחו של העץ.
תכונות העץ > מידת שימושיות

מכיוון שלפאולוניה יש קירות פיברליים דקים, אפשר לקלף אותה לפרוסות של 1/16 אינץ' בעובי, ואפילו לחתוך ל-1/32 אינץ'. מסיבה זו הפאולוניה משמשת באופן רחב לתעשיית הרהיטים במזרח, כלים מוזיקליים, גילוף ועיצובים שונים מעל 1000 שנה.
תכונות העץ > בידוד

עץ הפאולוניה הוא מבודד תרמי מצוין. מאפיין זה הוא חשוב ביותר מאחר שמבודדים תרמיים טובים עוזרים לשמור על קרירות המגורים בקיץ ומפחיתים בעלויות החימום בחורף. הובלת החום בעץ קשורה באופן ישיר לצפיפות העץ. עצים עם צפיפות נמוכה הם בעלי מדדים גבוהים בבידוד תרמי מאחר שעצים כאילו מכילים יותר חללים באופן מובהק. כאשר העץ יבש, חללים אלו מתמלאים באוויר שהוא בעצם אחת המבודדים הטובים ביותר המוכרים לנו.
תכונות העץ > התנגדות לאש

ההתנגדות לאש היא תכונה המאפיינת את כל מיני הפאולוניה. טמפרטורת הצתה היא 420–430 מעלות צלזיוס, בהשוואה לערך של 220 עד 225 מעלות צלזיוס עבור עצים נפוצים[דרוש מקור].